νομοφυλακων επειδη μαρκος ουαλλιος μαρκου υιος ρωμαιος ανηρ καλος και αγαθος υπαρχων και ευνους τωι δημωι αει τινος αγαθου παραιτιος γινεται και κοινη και κατ ιδιαν τοις εντυγχανουσι των πολιτων απροφασιστως εαυτον επιδιδους δια παντος εις τα παρακαλουμενα ενδημησας τε εις την πολιν ημων πλεονακις την τε αναστροφην πεποιηται και την ενδημιαν ευσχημονα και πρεπουσαν ανδρι καλωι και αγαθωι και αξιαν της τε ημετερας πολεως και του δημου του ρωμαιων και ευχρηστον εαυτον παρεσχετο εις παντα τα τωι δημωι συμφεροντα ινα ουν και ο δημος ευπιστος ων φαινηται και τιμων τους αγαθους των ανδρων εδοξεν τηι βουληι και τωι δημωι επηνησθαι μαρκον ουαλλιον μαρκου υιον ρωμαιον επι τη προς τον δημον ευνοιαι ην εχων διατελει και ειναι αυτωι εφοδον επι τε βουλην και τον δημον μετα τα ιερα πρωτωι καλεισθαι δε αυτον και εις προεδριαν εως αν ζη διονυσιων τωι αγωνι κατ ενιαυτον και στεφανουσθαι χρυσωι στεφανωι την αναγγελιαν ποιουμενου του ιεροκηρυκος τηνδε ο δημος στεφανοι μαρκον ουαλλιον μαρκου υιον ρωμαιον χρυσωι στεφανωι αρετης ενεκεν και ευνοιας της εις εαυτον δεδοσθαι δε αυτωι και ατελειαν μετα ιερεα διονυσον ων αν εξ[α]γη η εισαγη εις την ιδιαν χρειαν και μη κατ εμποριαν δεδοσθαι δε αυτωι και εξαγωγην σιτου εις την ιδιαν χρειαν κατ ενιαυτον εως μεδιμνων εκατον αναγραψατωσαν δε οι νομοφυλακες οι επι ιερεως διονυσου τοδε το ψηφισμα εις το ιερο[ν] [το]υ διονυσου [εις τον επιφανεστ]ατον τοπο[ν -] [--------------------].
Thrace — Abdera — 2nd c. BC — BCH 37 (1913) 124, 39, Decree 2
 2nd c. BC 